UBERA ARANZETA (EH Bildu, 2018-04-26):
Sinestuta nago, edo agian neure burua engainatzen ari naiz.
Baina bai pentsatzen dut batzordean izaten ari garen eztabaidarekin, bueno, bagoaz aurrera, eta iruditzen zait bilatu genezakeela puntu amankomun bat. Baliagarria iruditzen zait eta aberasgarria izaten ari dela ba izaten ari garen eztabaidak eta entzuten ari garen aditu eta adituak, eta gehiago entzun daitezkeenak.
Bengoechea andereari, begira, beno gauza batzuk egingo ditut entzun ez ditudan bezala, bale? Baina arrazoia duzu, eta arrazoia eman dizut: Gaztelanian eta Literaturan hobetu beharra daukagu, eta hobetzeko tartea daukagu, beste konpetentzietan dugun bezala.
Eta iruditzen zait, gainera, guk anbizioa izan beharko genukeela. Eta nik askotan anbizio hori faltan botatzen dut, anbizioa hobetzeko, beti dagoelako hobetzeko tarte hori.
Eta hizkuntzei dagokionean, guk argi daukagu zenbat eta hizkuntza gehiago ezagutu eta erabili eta ikasi, hobeto. Eta gure helburua hori izan behar da, bai? Eta horretan sinestuta gaude, eta konbentzituta gaude, eta horretarako nahi dugu hezkuntza sistemarik hoberena.
Baina guk argi daukagu non bizi garen, eta euskaldunak garela, eta Euskal Herrian bizi garela, bai. Eta garbi daukagu ere euskararen egoera zein den.
Euskara hizkuntza gutxitu bat da, desabantailan dago, desagertzeko zorian dago, eta kontestu hori kontutan izan behar dugu gure hizkuntza proiektuak garatzerako orduan eta gure hezkuntza proiektua garatzerako orduan.
Zeren horrek eskatzen duelako bestelako tratamendu bat ematea proiektu horietan, bai? Ez delako berdina hizkuntza guztien egoera. Mundu globalizatuan, teknologikoan, ikusten ari gara ingelesarekin zer gertatzen ari den, eta ikusten ari gara ingelesa nola gainditzen ari den gainerako hizkuntza guztiei. Orduan, hor jokatu beharko dugu beste era batzuetara, bai?
Eta guk argi daukagu bide horretan, eta pertsona bera integraltasunean kontutan hartuta, eta gainera konpetentzietan lan egin nahi baldin badugu, pentsatzen dugulako modurik egokiena dela, hor proiektu integratu eta bateratuak behar ditugula, gure ingurunean murgilduta, gure ingurunearekin batera.
Zeren ikastetxeetan ikusten duguna, zuk aipatu duzu, euskara hezkuntza sisteman, ikastetxeetan nagusi dela. Baina nagusi izatea zer da? Arloak, berdin zait, euskara, matematika, eduki akademiko hutsak dira? Eskola barruan geratzeko dira? Ez.
Eskola, gela, arloak, ezin dira, edukiak, hizkuntzak, ezin dira izan...
...Eskola, gela, arloak, edukiak, hizkuntzak, ezin dira izan eduki akademiko hutsak, baizik eta dira gero erabiltzeko gure bizimoduan, egunerokotasunean. Horretarako dira.
Beraz, iruditzen zait eskolaren inguruan apurtzen ari da eta iruditzen zait hezkuntza komunitatea gure aurretik doala, eta hor lan handia egin dela, beste mentalitate batekin bideratu behar ditugula, ez?
Ba hezkuntza proiektuak egiten ditugunean edo hizkuntza proiektuak egiten ditugunean, nolabait izan behar dira auzoan, herrian errotuak, murgilduak, kontutan hartuta inguruko kultura, kirola, eragile ekonomikoak, abar eta abar.
Eta hor ikastetxe bakoitzak bere proiektuak izan behar dituela, baina proiektu horiek egiteko eta definitzeko bai pentsatzen dugu zoru amankomun bat egon behar da eta irizpideak egon behar dira. Denak ez du balio, denak ez du balio.
Bai. Eta hor ere helburuak argiak izan behar dira, eta gainera neurtu behar dira eta akreditatu behar dira emaitzak lortu ahal izateko, eta ahalik eta herritar kultuenak, ikasienak izateko, ahalik eta gizarte aurreratuena izateko.
Eta hor guk zalantzak ditugu gauzak nola egiten ari diren, eta emaitzak ikusita, ba badakigu hor badugula hobetzeko, bai.
Eta ematen du teorian terminoetan termino antzerakoak erabiltzen ditugula, adostasunak egon daitezkeela, baina iruditzen zait hainbat gauza ere argitu behar direla, zeren balizko akordio batetarako dokumentuan ere edukietan hitz egiten da sistema eleanitzaz, baina gero aparte jartzen da euskara ardatz.
Orduan, guk ez dakigu zehazki zer bilatzen ari den eta are gutxiago entzunda Hezkuntza sailburuak dokumentu horri eman dion interpretazioak.
Guk argi daukagu: Sistema euskaldun eleanitza eta euskara ardatz duen eleaniztasuna bilatzen dugula, ez?
Baina hor, beno, badaude matiz batzuk eta hor gauzak argitzen joan beharko gara, eztabaidatzen joan beharko gara eta ea guztion artean adostasunak bilatzen dugun, pentsatzen dugulako guztion onerako izango direla.